23.5.2022
SK
Úradný vestník Európskej únie
C 207/19
Prejudiciálna otázka Môže byť v prípade dočasného obnovenia kontroly vnútorných hraníc za podmienok stanovených v kapitole II hlavy III nariadenia (EÚ) 2016/399 (1), cudzincovi prichádzajúcemu priamo z územia zmluvného štátu Schengenského dohovoru podpísaného 19. júna 1990 odopretý vstup na základe článku 14 tohto nariadenia pri kontrolách vykonávaných na príslušnej hranici, pričom sa neuplatní smernica 2008/115/ES (2)?
(1) (2)
Nariadenie Európskeho parlamentu a Rady (EÚ) 2016/399 z 9. marca 2016, ktorým sa ustanovuje kódex Únie o pravidlách upravujúcich pohyb osôb cez hranice (Kódex schengenských hraníc) (Ú. v.
EÚ L 77, 2016, s. 1).
Smernica Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území (Ú. v.
EÚ L 348, 2008, s. 98).
Návrh na začatie prejudiciálneho konania, ktorý podal Tribunal du travail de Liège (Belgicko) 2. marca 2022 – OP/Commune d’Ans (Vec C-148/22) (2022/C 207/27) Jazyk konania: francúzština Vnútroštátny súd, ktorý podal návrh na začatie prejudiciálneho konania Tribunal du travail de Liège Účastníci konania pred vnútroštátnym súdom Žalobkyňa: OP Žalovaná: Commune d’Ans Prejudiciálne otázky 1.
Má sa článok 2 ods.
2 písm.
a) a b) smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (1), vykladať v tom zmysle, že oprávňuje verejnú správu, aby vytvorila úplne neutrálne administratívne prostredie, a teda zakázala nosenie náboženských symbolov všetkým zamestnancom bez ohľadu na to, či sú alebo nie sú v priamom kontakte s verejnosťou? 2.
Má sa článok 2 ods.
2 písm.
a) a b) smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, vykladať v tom zmysle, že oprávňuje verejnú správu, aby vytvorila úplne neutrálne administratívne prostredie, a teda zakázala nosenie náboženských symbolov všetkým zamestnancom bez ohľadu na to, či sú alebo nie sú v priamom kontakte s verejnosťou, aj keď sa zdá, že tento neutrálny zákaz sa týka väčšiny žien, a preto môže predstavovať skrytú rodovú diskrimináciu?
(1)
Ú. v.
EÚ L 303, 2000, s. 16; Mim. vyd.
05/004, s. 79.
Návrh na začatie prejudiciálneho konania, ktorý podal Korkein oikeus (Fínsko) 15. marca 2022 – Kopiosto r.y./Telia Finland Oyj (Vec C-201/22) (2022/C 207/28) Jazyk konania: fínčina Vnútroštátny súd, ktorý podal návrh na začatie prejudiciálneho konania Korkein oikeus Účastníci konania pred vnútroštátnym súdom Žalobkyňa: Kopiosto r.y.
Žalovaná: Telia Finland Oyj